

**Mesto Spišská Belá**

vyhlasuje

 **obchodnú verejná súťaž**

v zmysle § 9a ods. 1 písm. a) zák. SNR č. 138/1991 Zb. o majetku obcí v znení neskorších predpisov s použitím § 281 a nasl. Obchodného zákonníka

na uzatvorenie **zmluvy o nájme nebytového priestoru.**

**I.**

**Vyhlasovateľ:**

Úradný názov: Mesto Spišská Belá

Sídlo: Petzvalova 18, 059 01 Spišská Belá

Kontaktné miesto: Mestský úrad Spišská Belá, Petzvalova 18, tel. 052 4680506

Kontaktná osoba: Ing. Veronika Kováčiková, kovacikova@spisskabela.sk

Bližšie informácie a podmienky súťaže: [www.spisskabela.sk](http://www.spisskabela.sk/), úradná tabuľa mesta.

**II.**

**Predmet verejnej obchodnej súťaže**

uzatvorenie zmluvy o nájme nebytového priestoru (bez zariadenia), na prevádzku lekárne, v katastrálnom území Spišská Belá, zapísaného na liste vlastníctva č. 1, nachádzajúceho sa v Spišskej Belej na ulici **Petzvalovej 16 o výmere 140,50 m2**.

**III.**

**Podmienky obchodnej verejnej súťaže**

1. Obchodná verejná súťaž je zverejnená na internetovej stránke www.spisskabela.sk, na úradnej tabuli mesta Spišská Belá a v regionálnych novinách Korzár Spiš.

Doba zverejnenia na internetovej stránke: **od 14.12. 2020 do 15. 02. 2021**.

2. Súťažný návrh musí okrem identifikačných údajov navrhovateľa obsahovať:

a) návrh ročného nájomného vyjadreného v EUR za m2, pričom **minimálna výška ročného nájomného je 40 EUR** **za m2** uvedeného nebytového priestoru, ...................... **EUR/m2** (vnájomnom nie sú zahrnuté výdavky za poskytnuté služby: elektrická energia, vodné a stočné, plyn, odvoz komunálneho odpadu a pod.).

3. Obhliadka prenajímaného priestoru je možná po predchádzajúcej telefonickej dohode na tel. čísle kontaktnej osoby 052 4680517, 0919 399 508.

4. Podmienky obchodnej verejnej súťaže boli schválené uznesením mestského zastupiteľstva **č. 139/2020 zo dňa 10. 12. 2020.**

5. Súťažný návrh musí byť vyhotovený v písomnej forme. Lehota na podávanie návrhov končí **15. 02. 2021 o 14.00 hod**.

6. Vyhlasovateľ komisionálne vyhodnotí súťažné návrhy 16. 2. 2021 o 9.00 hod. a výsledky písomne oznámi uchádzačom do 14 dní po ich schválení mestským zastupiteľstvom.

7. Vyhlasovateľ si vyhradzuje právo odmietnuť všetky predložené návrhy, súťaž zrušiť, meniť

podmienky súťaže, ukončiť súťaž ako neúspešnú alebo predĺžiť lehotu na vyhlásenie výsledku súťaže.

8. Navrhovateľ nemá nárok na náhradu nákladov spojených s účasťou v súťaži.

9. Prenájom nehnuteľnosti sa uskutočňuje v zmysle zákona č. 138/1991 Zb. o majetku obcí v znení neskorších predpisov.

10. V prípade, že víťazný účastník súťaže odmietne uzavrieť s vyhlasovateľom zmluvu, mesto vstúpi do rokovania s ďalším účastníkom v poradí.

**IV.**

**Podmienky prenájmu**

Predmetný nebytový priestor sa prenajíma **za účelom podnikateľskej prevádzky** na dobu neurčitú.

**V.**

**Časový harmonogram súťaže**

Vyhlásenie súťaže: **14. 12. 2020**

Ukončenie súťaže: **15. 2. 2021 o 14.00 hod.**

Komisionálne otváranie obálok: **16. 2. 2021 o 9.00 hod.**

Písomné oznámenie výsledkov uchádzačom: do 14 dní po ich schválení mestským zastupiteľstvom.

Uzatvorenie zmluvy o nájme: do 60 dní od schválenia mestským zastupiteľstvom.

**VI.**

**Kritériá hodnotenia návrhov**

Kritériom hodnotenia doručených súťažných návrhov je ponúknutá cena a účel nájmu – podnikateľskej prevádzky.

**VII.**

**Spôsob podania návrhov**

Súťažný návrh doručiť:

a) do podateľne mesta v zalepenej obálke osobne,

b) poštou,

na adresu: Mestský úrad Spišská Belá, Petzvalova 18, 059 01 Spišská Belá označenú heslom: **„Obchodná verejná súťaž – Petzvalova 16 – neotvárať!“ do 15. 02. 2021 do 14.00 hod.**

Prihlášky, ktoré budú doručené po termíne podania, nebudú posudzované.

V Spišskej Belej, dňa 14. 12. 2020

 **Jozef Kuna**

**primátor mesta**